วัดอันดอเตน

วัดอันดอเตน (พม่า: အံတော်သိမ်ဘုရား amtau sim bhu.ra:, เสียงอ่านภาษาพม่า: [àɰ̃dɔ̀ θèiɰ̃ pʰəjá] Añṯotheiñ hpăyà) เป็นวัดพุทธในเมืองมเยาะอู้ รัฐยะไข่ ประเทศพม่า ตั้งอยู่ที่มุมตะวันออกเฉียงเหนือจากวัดชิตอง ชื่อนี้มีความหมายว่า "วัดพระทันตธาตุ" ภายในวัดมีพระทันตธาตุที่นำมาจากศรีลังกา สร้างขึ้นครั้งแรกเป็นพระอุโบสถ ระหว่างปี ค.ศ. 1515–1521 โดยพระเจ้าตะซาตะ และได้รับการบูรณะโดยพระเจ้ามี่นบีน ระหว่างปี ค.ศ. 1534–1542 ต่อมามี่นยาซาจี้ทรงต่อเติมเป็นวัดเพื่อบรรจุพระบรมสารีริกธาตุของพระพุทธเจ้า ซึ่งพระองค์อัญเชิญกลับมาจากการแสวงบุญที่ศรีลังกาในปี ค.ศ. 1596 หรือ ค.ศ. 1606–1607 อ้างอิง Gutman, Pamela (2001). Burma's Lost Kingdoms: Splendours of Arakan. Bangkok: Orchid Press. ISBN 974-8304-98-1. Sandamala Linkara, Ashin (1931). Rakhine Yazawinthit Kyan (ภาษาพม่า). Vol. 1–2 (1997–1999 ed.). Yangon: Tetlan Sarpay. วิกิมีเดียคอมมอนส์มีสื่อเกี่ยวกับ วัดอันดอเตน